ສະ​ພາ​ສູງ ​ຈະ​ລົງ​ຄະ​ແນນ​ສຽງ ​ໃນວັນ​ພຸດ​ ​ກ່ຽວ​ກັບ ການ​ດຳ​ເນີນ​ຄະ​ດີ​ຟ້ອງ​ຮ້ອງ ປ. ທ​ຣຳ
ສະ​ພາ​ສູງ​ສະ​ຫະ​ລັດ​ ທີ່​ຄອບ​ງຳ​ໂດຍ​ສະ​​ມາຊິກ​ພັກ​ຣີ​ພັບ​ບ​ລິ​ກັນ ໄດ້​ລົງ​ຄະ​ແນນ​ສຽງ​ ບໍ່​ອະ​ນຸ​ຍາດ​ໃຫ້​ມີ​ການຮັບ​ຟັງ​ຄຳ​ໃຫ້​ການ​ໃໝ່ ແລະ​ບັນ​ດາ​ເອກ​ກະ​ສານຕ່າງໆ ​ກ່ຽວ​ກັບ​ການດຳ​ເນີນ​ຄະ​ດີ​ຟ້ອງ​ຮ້ອງ​ ປະ​ທາ​ນາ​ທິ​ບໍ​ດີ​ດໍ​ໂນ​ລ ທ​ຣຳ 
ສະພາສູງສະຫະລັດໄດ້ລົງຄະແນນສຽງໃນວັນສຸກວານນີ້ບໍ່ອະນຸຍາດໃຫ້ມີການຮັບ ຟັງຄຳໃຫ້ການໃໝ່ ແລະບັນດາເອກກະສານຕ່າງໆກ່ຽວກັບການດຳເນີນຄະດີຟ້ອງ ຮ້ອງປະທານາທິບໍດີດໍໂນລ ທຣຳ ຊຶ່ງຈະຈັດໃຫ້ມີການລົງຄະແນນສຽງອີກໃນອາທິດ ໜ້າ ກ່ຽວກັບການຟ້ອງຮ້ອງ 2 ຂໍ້ ທີ່ປະເຊີນໜ້າປະທານາທິບໍດີຢູ່ ໃນຄຳຖະແຫຼງປິດຄະດີ ໂດຍບັນດາສະມາຊິກສະພາຕ່ຳ ທີ່ເຮັດໜ້າທີ່ເປັນໄອຍະການ ແລະທີມທະນາຍຄວາມປ້ອງກັນທ່ານທຣໍາ ອາດຈະມີຂຶ້ນ ໃນວັນຈັນຈະມາເຖິງນີ້ ແລະ ບັນດາສະມາຊິກສະພາສູງ ຈະລົງຄະແນນສຽງໃນວັນພຸດ ກ່ຽວກັບຂໍ້ກ່າວຫາໃຊ້ອຳ ນາດໃນທາງຜິດ ແລະຂັດຂວາງສະພາ ການລົງຄະແນນສຽງ 51 ຕໍ່ 49 ສ່ວນໃຫຍ່ແມ່ນແບ່ງໄປຕາມເສັ້ນສາຍຂອງພັກ ພ້ອມ ດ້ວຍສະມາຊິກພັກຣີພັບບລິກັນສອງທ່ານຄື ທ່ານນາງຊູຊານ ຄອລລິນ ຈາກລັດເມນ ແລະທ່ານມິຕ ຣອມນີ ຈາກລັດຢູທາ ທີ່ໄດ້ລົງຄະແນນສຽງກັບພັກເດໂມແຄຣັດ ສະພາສູງໄດ້ຢຸດພັກຫຼັງຈາກລົງຄະແນນສຽງແລ້ວ ແລະຕໍ່ມາໄດ້ພົບກັນອີກໃນວັນ ສຸກວານນີ້ ເພື່ອຫາລືແລະລົງຄະແນນສຽງກ່ຽວກັບມາດຕະການສຳລັບອາທິດໜ້າ ການລົງຄະແນນສຽງໄດ້ເກີດຂຶ້ນ ໃນຂະນະທີ່ມີລາຍງານໃໝ່ອອກມາ ຈາກອະດີດ ທີ່ປຶກສາດ້ານຄວາມໝັ້ນຄົງແຫ່ງຊາດ ທ່ານຈອນ ໂບລຕັນ ສະພາສູງທີ່ຄວບຄຸມໂດຍພັກຣີພັບບລີກັນ ແມ່ນຄາດກັນໄວ້ຢ່າງກວ້າງຂວາງວ່າ ຈະໃຫ້ທ່ານທຣຳບໍ່ມີຄວາມຜິດ ຫຼັງຈາກໄດ້ປະຕິເສດຕໍ່ການຮຽກຮ້ອງຈາກພັກເດ ໂມແຄຣັດບໍ່ຮັບເອົາຫລັກຖານໃໝ່ ກຳນົດເວລາໃນການດຳເນີນການຂັ້ນສຸດທ້າຍ ແມ່ນຍັງບໍ່ທັນເປັນທີ່ຈະແຈ້ງເທື່ອ ໃນຂະນະທີ່ສະພາສູງໄດ້ເລີ້ມອະພິປາຍເປັນເວ ລາສີ່ຊົ່ວໂມງ ລະຫວ່າງບັນດາສະມາຊິກສະພາຕ່ຳ ທີ່ເຮັດໜ້າທີ່ເປັນໄອຍະການ ແລະບັນດາທະນາຍຄວາມຂອງທ່ານທຣຳ ກ່ຽວກັບວ່າ ຈະຮ້ອງບັນດາພິຍານທັງ ຫຼາຍ ຮວມທັງທ່ານໂບລຕັນ ຫຼືບໍ່ ໜັງສືພິມນິວຢອກໄທມ໌ ໄດ້ລາຍງານໃນວັນສຸກວານນີ້ວ່າ ບັນທຶກຂອງທ່ານໂບລ ຕັນ ໃນປື້ມທີ່ບໍ່ທັນໄດ້ພິມເທື່ອນັ້ນກ່າວວ່າ ທ່ານທຣຳໄດ້ສັ່ງໃຫ້ທ່ານເຂົ້າຮ່ວມຢູ່ໃນ ການປຸກລະດົມເພື່ອກົດດັນ ໃຫ້ພວກເຈົ້າໜ້າທີ່ຢູເຄຣນມອບຂໍ້ມູນທີ່ເປັນໄພໃຫ້ແກ່ ສະມາຊິກພັກເດໂມແຄຣັດ ຮວມທັງອະດີດຮອງປະທານາທິບໍດີໂຈ ໄບເດັນ ແລະ ລູກຊາຍຂອງທ່ານຄືທ່ານຮັນເຕີ ໄບເດັນ ບັນທຶກຂອງທ່ານໂບລຕັນ ມີລາຍງານວ່າ ທ່ານທຣຳໄດ້ອອກດຳລັດໃນລະຫວ່າງ ການສົນທະນາຢູ່ທຳນຽບຂາວທີ່ຮວມທັງຫົວໜ້າທີ່ປຶກສາຊົ່ວຄາວຂອງທຳນຽບຂາວ ທ່ານມິກ ມູລວານີ ທະນາຍຄວາມສ່ວນໂຕຂອງທ່ານທຣຳ ຄືທ່ານຣູດີ ຈູລີອານີ ແລະທີ່ປຶກສາທຳນຽບຂາວ ທ່ານແພັດ ຊິໂພໂລນີ ຜູ້ທີ່ໄດ້ເຂົ້າຮ່ວມຢູ່ໃນການດຳ ເນີນຄະດີຟ້ອງຮ້ອງປະທານາທິບໍດີນັ້ນ